Frá og með áramótum máttu hjúkrunarfræðingar og ljósmæður ávísa hormónalyfjum til getnaðarvarna. Félag íslenskra fæðinga- og kvensjúkdómalækna hefur gagnrýnt þessa breytingu. Aðalbjörg Björgvinsdóttir er formaður félagsins.
reglugerðarbreytingin átti að vera til að auka aðgengi kvenna að getnaðarvörnum. Við höfum haft athugasemd við það af því aðgengi að læknum á íslandi hefur ekki verið vandamál. Við höfum einnig bent á að að skrifa út lyf felur í ser ábyrgð, þekkja aukaverkanirnar og virkni lyfsins og undirliggjandi sjúkdóma og samverk við önnur lyf. Þess vegna finnst okkur eðlilegast að læknar skrifi út lyf.
Reglugerð heilbrigðisráðherra tók gildi um áramótin en umræðan um hana hefur staðið yfir lengi. Formaður Félags íslenskra hjúkrunarfræðinga segir þetta framfaraskref og vonast til að þessari stéttir fái heimild til að ávísa fleiri lyfjum. Hjúkrunarfræðingar og ljósmæður þurfa að sækja um leyfi til embættis landlæknis til að ávísa lyfjunum og uppfylla tiltekin skilyrði.
Sum staðar á Norðurlöndunum hafa hjúkrunarfræðingar mátt ávísa getnaðarvörnum í áraraðir.
Það er væntanlega gert að skertu aðgengi að læknum og til að auka þjónstu við konur. Þar sem að þær aðstæður hafi ekki verið hér hefur okkur ekki þótt aðstæða til þess að þetta sé gert hér á sama hátt.